CELEX: 62012CA0472
Language: el
Date: 2014-07-17 00:00:00
Title: Υπόθεση C-472/12: Απόφαση του Δικαστηρίου (δέκατο τμήμα) της 17ης Ιουλίου 2014 [αίτηση του Corte suprema di cassazione (Ιταλία) για την έκδοση προδικαστικής αποφάσεως] — Panasonic Italia SpA, Panasonic Marketing Europe GmbH, Scerni Logistics S.r.l. κατά Agenzia delle Dogane di Milano [Προδικαστική παραπομπή — Κανονισμός (ΕΟΚ) 2658/87 — Κοινό δασμολόγιο — Δασμολογική κατάταξη — Συνδυασμένη ονοματολογία — Κλάσεις 8471 και 8528 — Οθόνες πλάσματος — Λειτουργικές δυνατότητες οθόνης υπολογιστή — Λειτουργικές δυνατότητες οθόνης τηλεόρασης, μετά την εισαγωγή κάρτας βίντεο]

15.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/5
            
         Απόφαση του Δικαστηρίου (δέκατο τμήμα) της 17ης Ιουλίου 2014 [αίτηση του Corte suprema di cassazione (Ιταλία) για την έκδοση προδικαστικής αποφάσεως] — Panasonic Italia SpA, Panasonic Marketing Europe GmbH, Scerni Logistics S.r.l. κατά Agenzia delle Dogane di Milano
   (Υπόθεση C-472/12) (1)
   
   ([Προδικαστική παραπομπή - Κανονισμός (ΕΟΚ) 2658/87 - Κοινό δασμολόγιο - Δασμολογική κατάταξη - Συνδυασμένη ονοματολογία - Κλάσεις 8471 και 8528 - Οθόνες πλάσματος - Λειτουργικές δυνατότητες οθόνης υπολογιστή - Λειτουργικές δυνατότητες οθόνης τηλεόρασης, μετά την εισαγωγή κάρτας βίντεο])
   2014/C 315/07
   Γλώσσα διαδικασίας: η ιταλική
   
      Αιτούν δικαστήριο
   
   Corte suprema di cassazione
   
      Διάδικοι στην υπόθεση της κύριας δίκης
   
   Panasonic Italia SpA, Panasonic Marketing Europe GmbH, Scerni Logistics S.r.l.
   
      κατά
   
   Agenzia delle Dogane di Milano
   
      Διατακτικό
   
   
               1)
            
            
               Για τη δασμολογική κατάταξη στη συνδυασμένη ονοματολογία που περιέχεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε διαδοχικά από τον κανονισμό (ΕΚ) 2388/2000 της Επιτροπής, της 13ης Οκτωβρίου 2000, τον κανονισμό (ΕΚ) 2031/2001 της Επιτροπής, της 6ης Αυγούστου 2001, τον κανονισμό (ΕΚ) 1832/2002 της Επιτροπής, της 1ης Αυγούστου 2002, και τον κανονισμό (ΕΚ) 1789/2003 της Επιτροπής, της 11ης Σεπτεμβρίου 2003, οθονών που έχουν τα επίμαχα στην κύρια δίκη αντικειμενικά χαρακτηριστικά, πρέπει να ληφθεί υπόψη ο συμφυής προορισμός τους που συνίσταται στην αναπαραγωγή, αφενός, δεδομένων προερχόμενων από αυτόματη μηχανή επεξεργασίας πληροφοριών και, αφετέρου, σύνθετων σημάτων βίντεο. Τέτοιου είδους οθόνες πρέπει να καταταγούν στη διάκριση 8471 60 90 της συνδυασμένης ονοματολογίας αν χρησιμοποιούνται αποκλειστικά ή κυρίως σε αυτόματο σύστημα επεξεργασίας πληροφοριών, υπό την έννοια της σημειώσεως 5, B, στοιχείο α', του κεφαλαίου 84 της συνδυασμένης ονοματολογίας, ή στη διάκριση 8528 21 90 της ονοματολογίας αυτής αν τούτο δεν ισχύει, πράγμα που εναπόκειται στο αιτούν δικαστήριο να καθορίσει βάσει των αντικειμενικών χαρακτηριστικών των επίμαχων στην κύρια δίκη οθονών και, ιδίως, αυτών που μνημονεύονται στις επεξηγηματικές σημειώσεις σχετικά με την κλάση 8471 του εναρμονισμένου συστήματος που θεσπίστηκε με τη διεθνή σύμβαση για το εναρμονισμένο σύστημα ονοματολογίας και κωδικοποίησης των εμπορευμάτων, η οποία συνήφθη στις Βρυξέλλες στις 14 Ιουνίου 1983, και το τροποποιητικό της πρωτόκολλο της 24ης Ιουνίου 1986, ειδικότερα στα σημεία 1 έως 5 του μέρους του κεφαλαίου I, Δ, του εναρμονισμένου αυτού συστήματος, το οποίο αφορά τις οθόνες αυτόματων μηχανών επεξεργασίας πληροφοριών.
            
         
               2)
            
            
               Ο κανονισμός (ΕΚ) 754/2004 της Επιτροπής, της 21ης Απριλίου 2004, για την κατάταξη εμπορευμάτων στη συνδυασμένη ονοματολογία, δεν μπορεί να εφαρμοσθεί αναδρομικώς.
            
         
      (1)  ΕΕ C 399 της 22.12.2012.